**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**----------- 2024 թվականի N -------Ն**

**ՀՀ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՄԱՐՏԻ 2-Ի N 269-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածների 1-ին մասերի պահանջներով` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2023 թվականի մարտի 2-ի «Պետական կամ համայնքային կազմակերպությունների արտադպրոցական ծրագրեր իրականացնող մանկավարժական աշխատողների կամավոր ատեստավորման և Հայաստանի Հանրապետության պետական բյուջեից լրավճարի տրամադրման կարգը սահմանելու մասին» N 269-Ն որոշմամբ հաստատված հավելվածի (այսուհետ՝ հավելված)`
2. 8-րդ կետի 1-ին ենթակետը շարադրել հետևյալ խմբագրությամբ․

«8.  1) հայտերի ընդունման սկիզբը և վերջնաժամկետը: Ատեստավորմանը մասնակցելու համար մանկավարժական աշխատողները հայտերը կարող են ներկայացնել հայտարարությամբ նշված ժամկետում.»։

1. 62-րդ կետը շարադրել հետևյալ խմբագրությամբ.

«62.  Ատեստավորումն անցած մանկավարժական աշխատողներին լրավճար տրվում է 65-րդ կետի 1-4 ենթակետերով սահմանված դեպքերում` 5 տարի ժամկետով` փաստացի դասավանդելու դեպքում՝ անկախ նրանից, թե որ ուղղությամբ է ատեստավորվել:»։

1. 65-րդ կետը շարադրել հետևյալ խմբագրությամբ.

«65.   Ատեստավորման արդյունքում՝

1. 90-100 տոկոս արդյունք ցուցաբերելու դեպքում՝ 138 667 դրամ ֆիքսված լրավճար՝ անկախ դասավանդման ծանրաբեռնվածությունից․
2. 80-89 տոկոս արդյունք ցուցաբերելու դեպքում՝ 112 000 դրամ ֆիքսված լրավճար՝ անկախ դասավանդման ծանրաբեռնվածությունից․
3. 70-79 տոկոս արդյունք ցուցաբերելու դեպքում՝ 82 000 դրամ ֆիքսված լրավճար՝ անկախ դասավանդման ծանրաբեռնվածությունից.
4. 60-69 տոկոս արդյունք ցուցաբերելու դեպքում՝ 55 333 դրամ ֆիքսված լրավճար՝ անկախ դասավանդման ծանրաբեռնվածությունից։»։
5. 66-րդ կետը շարադրել հետևյալ խմբագրությամբ.

«66.  Սույն կարգի 65-րդ կետի 1-4-րդ ենթակետերով սահմանված արդյունքների դեպքում մանկավարժական աշխատողը կարող է իր նախաձեռնությամբ երկրորդ անգամ դիմել և մասնակցել ատեստավորման գործընթացին`

**1)** հաջորդ ատեստավորման ժամանակ նախորդ արդյունքին հավասար արդյունք ցուցաբերելու դեպքում մանկավարժական աշխատողի լրավճարի չափը պահպանվում է, որի համար սահմանվում է հնգամյա նոր ժամկետ.

**2)** 2-4-րդ ենթակետերով սահմանված արդյունք ցուցաբերած արդյունքի համեմատ հաջորդ ատեստավորման ժամանակ ավելի բարձր արդյունք ցուցաբերելու դեպքում մանկավարժական աշխատողը լրավճար է ստանում վերջին արդյունքի հիման վրա, որի համար սահմանվում է լրավճար ստանալու հնգամյա նոր ժամկետ.

**3)** հաջորդ ատեստավորման ժամանակ նախորդ արդյունքի համեմատ ավելի ցածր արդյունք ցուցաբերելու դեպքում լրավճարը պահպանվում է արդեն սահմանված չափով և ժամկետով։»։

1. 67-րդ կետը շարադրել հետևյալ խմբագրությամբ.

«67. Ատեստավորում անցած մանկավարժական աշխատողը այլ հաստատությունում՝

1. ատեստավորում անցած ուղղությամբ համատեղությամբ աշխատելու դեպքում լրավճար է ստանում միայն հավելվածի 1-ին կետով սահմանված մեկ ուսումնական հաստատությունից (որտեղ դասավանդում է առավելագույն ծանրաբեռնվածությամբ, իսկ դասավանդման հավասար ծանրաբեռնվածության դեպքում՝ ատեստավորում անցած մանկավարժական աշխատողի ցանկությամբ դրանցից մեկում)․
2. ատեստավորում անցած ուղղությունից տարբերվող ուղղությամբ համատեղությամբ աշախատելու դեպքում լրավճար է ստանում միայն հավելվածի 1-ին կետով սահմանված մեկ ուսումնական հաստատությունից (որտեղ աշխատում է առավելագույն ծանրաբեռնվածությամբ, իսկ դասավանդման հավասար ծանրաբեռնվածության դեպքում՝ ատեստավորում անցած մանկավարժական աշխատողի ցանկությամբ դրանցից մեկում)․
3. Սահմանել, որ սույն որոշման պահանջները չեն տարածվում 2023 թվականին կամավոր ատեստավորում անցած մանկավարժական աշխատողների վրա։
4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՎԱՐՉԱՊԵՏ՝ Ն. ՓԱՇԻՆՅԱՆ**